b'\n_START_ARTICLE_\nUro\xc5\xa1 Nastran\n_START_SECTION_\n\xc5\xbdIVLJENJEPIS\n_START_PARAGRAPH_\nUro\xc5\xa1 Nastran \xc5\xbeivi v okolici \xc5\xa0en\xc4\x8durja pri Kranju in je eden najuspe\xc5\xa1nej\xc5\xa1ih Slovencev v supermotu. Leta 2010 je osvojil do sedaj zanj eno izmed odmevnej\xc5\xa1ih lovorik. V tem letu je postal evropski prvak in hkrati prejel nagrado \xc5\xa1portnika leta AMZS 2010. Naslednjo sezono je prestopil v svetovni pokal in kot novinec pustil mo\xc4\x8dan pe\xc4\x8dat v svetovnem vrhu. Osvojil je kar nekaj rezultatov med prvih pet v posami\xc4\x8dnih dirkah in na koncu sezone svetovnega prvenstva zasedel \xc5\xa1esto mesto v skupnem se\xc5\xa1tevku to\xc4\x8dk._NEWLINE_Uro\xc5\xa1 Nastran je za\xc4\x8del kot motokrosist in se kasneje zaradi ve\xc4\x8dje po\xc5\xa1kodbe, ki jo je utrpel v motokrosu odlo\xc4\x8dil za nastopanje v supermotu. \xc5\xbde kmalu je kot najstnik poskrbel za navdu\xc5\xa1enje vseh svojih navija\xc4\x8dev in postal ve\xc4\x8dkratni dr\xc5\xbeavni prvak Slovenije. Udele\xc5\xbeeval se je razli\xc4\x8dnih tekmovanj in postavljal nove mejnike v slovenskem supermotu. Zanimivo je tudi to, da za vo\xc5\xbenjo z motorjem A kategorije Uro\xc5\xa1 Nastran nima izpita. Sam pravi, da se nerad vozi po cestah, kjer poteka promet in da zanj v njegovem svetu zaradi tega obstajajo dirka\xc5\xa1ke proge.'